Да 9 класа Дзяніс жыў і трэніраваўся ў Чэрвені, ездзіў на спаборнітвы, займаў першыя і прызавыя месцы на абласных і рэспубліканскіх першынствах. Потым паступіў у вучылішча алімпійскага рэзерву ў Плешчаніцах, і там стаў трэніравацца ў Лейкіна-старэйшага, Лазара Барысавіча. А праз два гады паступіў у Акадэмію фізкультуры. За час вучобы Дзяніс стаў не толькі трэнерам па вольнай барацьбе, але і сам дабіўся добрых вынікаў — ён майстар спорту па грэка-рымскай барацьбе (гэта той від, у якім бароўся знакаміты на ўвесь свет Аляксандр Карэлін) і кандыдат у майстры спорту па вольнай (гэта той від, у якім бароўся знакаміты на ўвесь свет Аляксандр Мядзведзь).